cyanic-selkie/wikianc huggingface dataset:
Salvador Dalí
Obra pictorica
Dalí produció alto u baixo 1.500 pinturas mientres a suya carrera, amás de decenas d'ilustracions ta libros, litografías, disenyos escenograficos, vestitos, y una inchent cantitat de debuixos, esculturas y prochectos paralelos en fotografía y cine. Tamién, animato per o suyo amigo Federico García Lorca, Dalí prebó a creyación literaria en una «novela pura»: en a suya unica obra literaria, Dalí describe en parolas vistosas as intrigas y enredos d'una colla d'aristocratas excentricos i frivolos que, con o suyo luxoso y sofisticato estilo de vida, representan a decadencia d'os anyos 1930.
A suya obra ye prou conoixita arrdol d'o mundo y muita se'n troba en o Teatro-Museu Gala Salvador Dalí de Figueres. Bel uns d'os suyos quadros son:
Dalí, o disenyo y a moda
250px|right|thumb|Salvador Dalí. Escultura de Perseu en [[Marbella.]]
Pero Dalí no se limitó nomás que a imachinar posibles disenyos de moda "virtuals", so que tamién colaboró en disenyos "reals" como:
En o marco d'a suya novela Hidden faces concebió una casa de modas t'autos de linias aerodinamicas: vestitos muit formals de tarde con cuellos baixos, enormes, vestitos de nueit elegantismos con enormes escotes que feban resaltar os suyos radiadors, y llargues colas de seda t'as veladas de Gala.
Ideolochía y personalidat
A ideolochía de Salvador Dalí desembolicó un papel muit relevant en os suyos alazetz artisticos. Dimpués se l'acusó de refirmar ideolochicament o franquismo. André Breton, o "papa" d'o surrealismo, se distinguió por os suyos esfuerzos ta deseparar o nombre de Dalí d'a colla surrealista. Tan y mientres, iste enfrentamiento obedeixeba a motivos mas complexos. En qualsiquier caso, Dalí mai no estió antisemita com se deduce d'a suya amistosa relación con o famoso arquitecto y disenyador Paul László, qui yera chodigo. Manifestó una profunda admiració respective de Sigmund Freud, a qui conoixió personalment, y respective d'Albert Einstein, seguntes os suyos escritos. Sobre a personalidat de Dalí, George Orwell deciba en un ensayo que ''
En a suya choventut l'artista estió relacionato con l'anarquismo y o comunismo. En os suyos escritos gosan trobar-se afirmacions politicas, fácil que mas dirichitas a impresionar a o publico por o suyo radicalismo que alazetatas en una inspiración funda, que indican bella vinculación con l'activismo politico d'o dadaísmo. Con os anyos, as suyas adhesions politicas cambeoron, mas que mas a mida que o surrealismo s'identificaba con o liderazgo d'André Breton, d'orientación trotskista. Cuantas vegatas, Breton pidió explicacions a Dalí por as suyas relacions politicas. En qualsiqier caso, ya en 1970 Dalí se declaró como un "anarco-monarquico", dando piet asinas a quantismas especulacions sobre ista orientación política suya.
En prencipiar a Guerra civil espanyola, Dalí fuchió d'o enfrentamiento y refusó de manifestar o suyo refirme a denguno d'os dos bandos. Igualment, en rematar a Segunda Guerra Mundial, Dalí fue criticato per George Orwell, qui l'acusó d'"escapar como una rata quan Francia yera en periglo", dimpués d'haber-ie vivito y prosperato mientres muitas anyadas:
Dimpués de retornar en Catalunya en rematar a guerra, Dalí s'amanço a o rechimen politico franquista. bellas d'as declaracions de Dalí se facioron servir como refirme d'a dictadura; asinas, felicitó a Franco por as suyas accions dirichitas a "limpiar Espanya de fuerzas destructivas". Dalí mesmo ninvió telegramas a Franco, en elochiando la pena de muerte con que o dictador heba condenato a qui calificaba como "criminals de guerra", y conoixió en persona a Franco en pintar un retrato d'a nieta d'o dictador. Ye difícil de determinar si os suyos chestos respective d'o franquismo estioron sinceros u caprichosos, en fer-los de conchunto con manifestacions decididament surrealistas, como a felicitación que fació a o líder comunista rumano Nicolae Ceauşescu en incluir iste un cetro entre os suyos atributos. En qualsiquier caso, sí que Dalí amostró una indudable desafección a o franquismo respective de l'asasinato d'o poeta andaluz Federico García Lorca, que denunció mesmo mientres as anyadas en que o franquismo heba prohibito a obra d'o poeta andaluz.
Medellín (Badajoz)
Medellín ye un municipio extremenyo d'a provincia de Badajoz. Se troba situato en a comarca d'as Vegas Altas y en o partiu chudicial de Don Benito. A suya población ye de 2.300 habitants (2016), en una superficie de 65 km².
Toponimia
O toponimo Medellín se remonta a lo latín METELLINUM, nombre d'un nuclio de población de caracter militar fundau por Metelo entre os anyos 77 y 78 con a fin de creyar una muga de protección d'a Betica contra l'exercito de Sertorio.
O filologo Alonso Zamora Vicente destaca que ye un toponimo con apocope en a terminación -ino (que no siempre ye o sufixo -ino) que no se corresponde con a fonetica actual d'Extremadura.
Se documenta una mención a Medellín en aragonés medieval en a "Cronica de los Conquiridors", compilación historica de Chuan Ferrández d'Heredia.
Provincia de Buzău
A población d'esta provincia ye de 495.325 habitants (en 2005) en una superficie de 6.103 km², con una densidat de población de 81 hab/km².
Población por etnias y nacionalidatz
Os muntens u rumanos etnicos son o 97 %, o 3 % son chitans.
Divisions administrativas
O districto conta con 2 municipios, 3 ciudaz y 82 comunas.
Sufixo -esco
Lo sufixo -ISCUS s'encomenzó a fer productivo en latín tardano pa formar etnonimos y chentilicios (GRAECISCUS, MAURISCUS). La evolución lochica d'acuerdo con lo sistema vocalico de lo latín vulgar y la fonetica aragonesa sería -esco, forma que de feito se troba en aragonés medieval coexistindo con -isco, y en italiano. La forma italiana -esco y la rumana -esc(u) se feban servir pa derivar adchectivos de pertenencia sin garra connotación.
La cheneralización d'italianismos acabaus en -esco en todas las luengas romances occidentals dende lo Renaiximiento fizo que la variant en -esco se percibís como un sufixo diferent de lo cognato iberorromanico y capaz de formar nuevas palabras ya en lo sieglo XV.
En aragonés medieval
En aragonés medieval yera lo mesmo sufixo que -isco y se troba como indicador d'orichen cheografico.
Herencio d'este emplego podría estar lo chentilicio chipranesco de los habitants de Chiprana.
Comparanza con atras luengas
Las formas con -e se documentan bien en rumano (-esc(u), -ească), en italiano (-esco, -esca), y en occitán y catalán (-esc, -esca). A nivel de luengas indoeuropeas lo sufixo griego -ίσκος -iscos tiene equivalents en luengas chermanicas y eslavas como formador d'etnonimos y chentilicios.
Si en aragonés medieval lo sufixo -esco u -isco se feba servir pa formar etnonimos y chentilicios, este feito tiene continación cheografica en l'occitán -esc: bordesc, brosesc, galesc, marcesc, y explicaría l'orichen de lo chentilicio chipranesco de los habitants de Chiprana.
En lo francés lo sufixo -ois tamién se fa servir pa fer chentilicios y etnonimos, pero no ye tan perceptible como continación cheografica d'este caracter porque -ois ye un resultau común tanto de la evolución de lo sufixo francico -isk como de lo sufixo latín -ENSIS.
Sant Pau de Fenolhet
Sant Pau de Fenolhet (en francés Saint-Paul-de-Fenouillet, catalán Sant Pau de Fenollet) ye una comuna occitana situata en o departamento francés de Pireneus Orientals, o districto de Perpinyán, o cantón de la Vall de l'Aglí y a rechión d'Occitania.
Rebecca (cinta de 1940)
Rebecca (títol en anglés, en aragonés Rebeca, enguerada con iste zaguer títol en Aragón) ye una cinta estausunidense de l'anyo 1940 de cine d'intriga dirichita por Alfred Hitchcock seguntes un guión de Joan Harrison y Robert E. Sherwood (basato en a novela Rebecca, de Daphne du Maurier), con una banda sonora orichinal de Franz Waxman y una dirección de fotografía de George Barnes. Producita por David O. Selznick ta Selznick International Pictures, en o suyo reparto incluye a destacatos actors como Laurence Olivier, Joan Fontaine y Judith Anderson.
Albal
Albal ye un municipio de lo País Valenciano de la provincia de Valencia, situato en la comarca de la Huerta Sud y partiu chudicial de Catarroya.
La suya población ye de 15.084 habitants (2008), en una superficie de 7,4 km² con una densidat de población de 2.038,38 hab/km².
Cheografía
La localidat d'Albal ye situata a 15 metros d'altaria dencima de lo ran de la mar, a una distancia de 8 km de la ciudat de Valencia, la capital de la suya provincia y de lo País Valenciano.
Picus viridis
O picaguazero (Picus viridis (Linnaeus, 1758) ) ye una au d'a orden d'os Piciformes y familia Picidae que ye resident en gran parti d'Europa. Mide de 30 a 36 cm de luengo con una envergadura de 45 a 51 cm.
A suya birolla prencipal son as fornigas d'os cheneros Lasius y Formica, per lo que pasa gran parti d'o suyo tiempo alimentando-se en o solero, encara que ocasionalment tamién s'alimentan d'atros insectos y chicotz reptils.
Lanius senator
O picapuerco carnizero (Lanius senator (Linnaeus, 1758) ) ye una especie d'ave d'a orden d'os Passeriformes y familia Laniidae que mide 17 cm de largo y tien a suya frent y os costaus d'o tozuelo de color negra brilant, y a parti superior d'o tozuelo y la posterior d'o cuello de una color royenca intensa. Lo dorso, a coda y as alas son de color negruzca, con tacas blancas, y as partis inferiors son blanquinyosas.
Ocupa una gran cantidat d'habitats, entre os que se troban totas as redoladas d'almarchals. Amás, ye un d'os muixons mas freqüents en os selvas cremadas. Ye de rechimen carnivoro y tien o costumbre -como d'atras especies d'a mesma familia- d'entochar as suyas presas en as punchas d'as plantas pa escuartizar-las con mayor facilidat, u bien pa alzar-las como reserva de birolla. Ye habitual veyer-lo apostau en os filos de telefón.
Sabituero
Ye una antecima d'o mont Portolés (1.086 m).
Sarah Jessica Parker
Sarah Jessica Parker, naixita de Nelsonville (Ohio) o 25 de marzo de 1965, ye una actriz de cine y televisión y productora cinematografica estausunidense.
Porto de Sanabria
Porto de Sanabria ye un municipio d'a provincia de Zamora, en a comunidat autonoma de Castiella y Leyón. Fa parte d'a comarca de Sanabria.
A suya población yera de 188 habitants en 2016, en una superficie de 201,43 km².
Ye un municipio a on se charra gallego.
Cheografía
A localidat de Porto de Sanabria se troba situata a 1.205 metros d'altaria sobre o livel d'a mar, a una distancia de 180 km d'a ciudat de Zamora, a capital d'a suya provincia.
Quel
Quel ye un municipio d'a comunidat autonoma uniprovincial d'a Riocha, en a comarca d'Arnedo.
A suya población ye de 1.986 habitants en una superficie de 54,78 km², con una densidat de población de 36,25 hab/km².
Cheografía
O lugar de Quel se troba situau a una distancia de 29 km d'a ciudat de Logronyo, a capital d'a suya provincia y d'a suya comunidat autonoma.
Demografía
250px|thumb
Autovía Mudéchar
L'A-23 u Autovía Mudéchar (en valenciano Autovia Mudèjar, en castellano Autovia Mudéjar), tamién conoixita como Autovía de Valencia a Francia por Aragón o Autovía Sagunto-Somport, ye una autovía de titularidat estatal que unirá Murviedro y o suyo puerto con o Túnel de Somport, trescruzando tot Aragón de norte ta sud y comunicando lo Pireneu central con o Mediterranio. En l'actualidat (2014), os trampos entre Murviedro y o Congosto d'Isuela, y entre Samianigo y Chaca, son operativos.
Comunicará por tanto as ciudaz de Chaca, Samianigo, Uesca, Zaragoza, Teruel, Segorb y Murviedro, enlazando con l'Autovía d'o Mediterranio y l'Autovía d'o nord-este.
Trazato actual
D'os 445,36 kilometros que tendrá una vegata s'haiga finalizato as obras, 369,20 son actualment en funcionamiento, 40,05 en obras y a resta, 25,14 pendients de licitación d'obras y redacción de prochecto. Actualment o tiempo ta ir dende Murviedro ta Somport ye d'alto u baixo 4 oras y 38 menutos.
Trampos
right|thumb | 220px | L'A-23 en pasando por Teruel right|thumb|220px|Viaducto de Val de Hurón right|thumb | 220px |L'A-23 en pasando por Vivel (Castellón)
Esloveno prekmuro
thumb|right|240px|O tercer libro impreso en luenga prekmura, titulau Réd zvelicsánsztva, de [[1742.]] O prekmuro (a suya denominación autoctona ye prekmürščina u prekmürski jezik; en esloveno stándard: prekmurščina; en hongaro: vend nyelv) ye una luenga eslava sudoccidental, que se charra prencipalment en a parte occidental d'Hongría y en a rechión eslovena de Prekmurje.
Ye considerata un dialecto arcaico d'o esloveno, con notables diferencias en o vocabulario y tamién en a flexión con o esloveno stándard. Entre as suyas caracteristicas mes importants se troban a presencia d'as vocals ö y ü, comuns con l'hongaro, antimás tien muitas palabras d'orichen hongaro y alemán.
Cerro Lombo
O cerro Lombo ye un pueyo de 488 metros d'altaria, situau en o municipio de Novallas, en a provincia de Zaragoza.
En o suyo cobalto bi ha un vértiz cheodesico.
Paseyo d'a Independencia
Historia
A suya construcción estió planeata a prencipios d'o sieglo XIX pero no estió dica la decada de 1870 cuan escomenzó a suya construcción. Mientres o sieglo XX ha habito importants modificacions anque mantiene a suya estructura tradicional. En l'anyo 2003 abió una important reforma que a convirtió en una carrera mas transitables ta os ciudadans, enamplando-sen as suyas ceras. En ista reforma yera planeada a creyación d'un aparcamiento sotorrano, que a la fin no se fació ya que en as excavacions se troboron as restas de l'arrabal musulmán de Cinecha, d'entre os sieglos X y XII d'a nuestra era.
Alfredo Piedrafita
Alfredo Piedrafita Gómez (Balbastro, 1960) ye un musico d'orichen aragonés, conoixiu más que más en estar miembro d'a banda de Pamplona Barricada. Manimenos tamién ha tanyiu en bandas como Miss Octubre, Paper Queen, Pabellón negro u In vitro.
Fotografía
Como fotografo, ha publicau n'os suyos redes socials a-saber-las de fotografías feitas por ell. En destaca o libro de fotografías que fació quan marchó enta un campamento de refuchiaus sahrauis en Alcheria, como aduya humanitaria.
Musica
Mientres a pandemia de COVID de 2020 no ha publicau traballos orichinals, pero ha participau en a versión d'a canción Deja que esto no acabe nunca de Barricada feita por Insolentes. Tamién cantó en Secuestrado en el Tiempo, una canción d'a banda de punk El Bigote de Aznar con diferents personaches, un golet, o suyo fillo y o nieto. Ell feba de golet y a canción fue publicada en l'album Grietas en el Ataúd.
Irene de Bizancio
Irene estió emperadora de l'Imperio Bizantín dende 797 dica 803. Ye naxita arredol l'anyo 752 d'Atenas y morió o 9 d'agosto de 803 en Lesbos, Imperio Bizantín. Estió muller de León IV y madre de Costantín VI, de qui fue rechent, pa esdevenir dimpués emperadriz en solitario. En o "Libro d'os Emperadors" la nombran como Ereni, la nombran un poquet a lo principio cuan parlan d'a dinastía isaura, y li dedican o capítol "Cómo Constantino e Ereni romanieron emperadores e senyores en Grecia":
Shelley Winters
Shelley Winters (nombre artistico de Shirley Schrift), naixita de Saint Louis (Missouri, Estaus Unius) o 18 d'agosto de 1920 y muerta en Beverly Hills (California, Estaus Unius) o 14 de chinero de 2006, estió una destacata actriz estausunidense, activa en o cine estausunidense dende meyatos d'os anyos 1940 dica la suya muerte y con cuantos premios recibitos mientres a suya carrera cinematografica.
D'entre a suya ampla filmografía, se puet mencionar beluna d'as suyas interpretacions en bellas cintas como Living in a Big Way (1947, Gregory La Cava), The Great Gatsby (1949, Elliott Nugent), A Place in the Sun (1951, George Stevens), The Night of the Hunter (1955, Charles Laughton), The Diary of Anne Frank (1959, George Stevens), Lolita (1962, Stanley Kubrick), A Patch of Blue (1965, Guy Green), Alfie (1966, Lewis Gilbert), The Poseidon Adventure (1972, Ronald Neame), Next Stop, Greenwich Village (1976, Paul Mazursky), Un borghese piccolo piccolo (1977, Mario Monicelli), Fanny Hill (1983, Gerry O'Hara) u The Portrait of a Lady (1996, Jane Campion).
Irene de Bizancio
Rechencia
Permitió o culto a las santas imachens, que yera prohibito quan a Dinastía Isaura dende que en l'anyo 726 lo prohibió León III. Nombró patriarca de Costantinoble a Tarasio y convocó dos concilio, o segundo en Nicea (Bitinia), representando o Segundo Concilio de Nicea, como quentan en o "Libro d'os Emperadors:
Mandato de Constantín
En o "Libro d'os Emperadors" comentan que bel tiempo dimpués d'o concilio Costantín sentiba que yera plegato l'inte de prener o poder:
Manimenos Costantín VI conoixió bels desastres militars, por eixemplo contra os bulgaros de Cardamo y esto fació que perdese refirme:
Irene como emperadriz
A impopularidat de Costantín VI permitió que Irene cospirase contra o suyo propio fillo y prenese o poder como emperadriz (esdevenindo a primera emperadriz de l'Imperio Bizantín que plegó a emperadriz por a suya propia man). Fació cegar a lo suyo fillo Costantín VI, como contan en o "Libro d'os Emperadors":
Tamién se comenta que dimpués reprimió brutalment a disidents en Atenas:
Carles Magno li proposó matrimonio, y lo contan asinas en o "Libro d'os Emperadors":
En octubre de l'anyo 802 una conspiración posó en a cadiera imperial a lo suyo ministro de finanzas Niceforo:
Pedrafita do Cebreiro
Pedrafita do Cebreiro (Pedrafita do Cebreiro en gallego y oficialment, Piedrafita del Cebrero en catellán) ye un municipio gallego d'a provincia de Lugo, situato en a comarca d'os Ancares de Lugo.
A suya población ye de 1.336 habitants (2008), en una superficie de 104,9 km² y una densidat de 12,74 hab/km².
Isla
thumb|300px|right|Isla en a [[mar Hadriana]] Una isla u isola ye un territorio terrestre rodiato de l'augua, d'a mar, d'un río u d'un laco. A grandaria d'as islas ye variable, pueden tener dende poquez metros cuadratos dica mas de dos millons de km2, como ye o caso de Gronlandia.
Etimología d'a palabra y presencia en a toponimia aragonesa
Isla ye a evolución d'o esdrúixol latín INSULA / ISSULA, con diminutivo -ULA d'alcuerdo con a fonetica aragonesa. Evolucions pareixidas a partir de ISSULA s'han desveniu en francés (île, d'antes isle), y en castellano (isla). En italiano y part de l'idioma occitán tienen formas derivadas d'a variant latina ISCULA.
Entremeyo d'o latín ISULA y d'a forma actual isla en aragonés han existiu as formas esdrúixolas Isola y Insola, que se mantienen en a microtoponimia esdrúixolas u planas en a Val de Benás (Les Llínsoles), Val de Chistau (La Insola), Val de Broto (Isola en Saruisé ), Barcabo, Puent de Luna, Bailo, Atarés y Castiello de Chaca.
Ye posible que o toponimo L'Ainsa derive d'o latín INSULA con perduga d'o sufixo, y bel autor tamién ha relacionau con INSULA-ISULA os toponimos aragoneses d'a serie Isuela y Isuala como A Isuela/A Isuala de l'Alto Aragón, o río Isuela de dezaga de Sierra de Moncayo y a pardina d'A Isuala en Sobrepuerto.
Beluns d'estos toponimos aragoneses derivaus d'o latín INSULA-ISULA no necesariament indican anteriors islas. Un d'os signifcaus d'a palabra latina ye de "corro de casas", que puet encaixar en o caso de pardinas u antigos nuclios habitaus. En atras luengas romances a palabra derivada d'INSULA ha preso significaus como "terreno entre foyas". En aragonés medieval se conoixe pa isuela o significau de "terreno a canto d'o rio", que podió estar l'orichen d'os hidronimos homonimos actuals:
Este significau medieval d'a palabra Isuela no ye guaire diferent d'o significau de l'arabismo alchecira en aragonés medieval, que en arabe orichinal significa "isla".
Ni en aragonés medieval ni en as actuals parlas altoaragonesas no bi ha guaires datos de cómo se diz a los habitadors d'as islas. Una d'as pocas denominacions rechistradas ye a de isolanos, present en a traducción herediana de Tucídides:
Manimenos a presencia d'esta palabra podría estar un italianismo como d'atros que se troban en atras traduccions heredianas y que s'atribuyen a la partipación d'o flaire poliglota Nicolau de Drenopoli.
Orichen d'as islas
As islas pueden tener diversos orichens (como a erosión y a sedimentación), mas que mas las que se troban en mars y oceanos. Pueden evolucionar y augmentar de mida por depositos de sedimentos u por acumulación de material volcanico u organico. A vegatas, pueden estar formatas por procesos erosivos en que una porción de tierra permaneixe deseparata d'un continent. L'augmento d'o livel d'a mar tamién prevoca l'aparición d'islas, cuan se sumerchen as tierras baixas y en quedan deseparatas as zonas mas alteras d'as islas.
Islas continentals
thumb|250px|As [[islas Medes dende a placha de l'Estartit]] Istas islas son partis de tierra connectatas por a plataforma continental a un continent. Isto significa que istas islas fan parti d'o continent adchacent y se situan en a suya plataforma continental.
Eixemplos d'ista mena d'islas:
Islas vulcanicas
thumb|250px|Vulcán d'a [[isla de Pico, en as Azores]] L'actividat vulcanica que se produce en os fundos oceanicos tien como consecuencia a formación d'islas. Isto gosa relacionar-se con o movimiento de placas en a crosta terrestre.
Eixemplos d'ista mena d'islas:
Islas coralinas
thumb|250px|L'atol de [[Isla Carolina|Carolina, en Kiribati]] As islas y arrecifes de coral se troban en mars tropicals y subtropicals. Son formatas por os escletos d'un grupo d'organismos marins primitivos, os corals, cuan o coral creixe dica plegar a la superficie de l'oceano, dende plataformas submarinas no guaire profundas, que muit a sobén son conos vulcanicos. Cuan o cono ye de tot sumerchito se forma un atol coralín. O corall deixará de creixer enta alto cuan plegue a la superficie; por iste motivo istas islas son planas y baixas.
Eixemplos d'ista mena d'islas:
Islas sedimentarias
thumb|250px|A [[isla de Buda, en o delta de l'Ebro]] Istas islas, tamién ditas maritimofluvials, se forman en a desembocadura de ríos grans por l'acumulación d'arena, grava y buro, que son rastratos por a corrient d'o río. Istos sedimentos se van depositando en forma de monticlos en almarchals a on que a corrent pierde velocidat. Istas islas forman un delta en a desembocadura d'o río, como por eixemplo os deltas de l'Ebro (con a isla de Buda), o Gangas, o Misisipi, l'Orinoco, o Nilo y o Paraná.
A isla de Marajó, en a desembocadura de l'Amazonas, ye a isla sedimentaria mas gran d'o mundo, con una amplaria parellana a la de Dinamarca.
Islas fluvials
As islas fluvials se forman a partir de barreras de arena presents en a canal central d'o río, as particlas d'as cuals se composan de materials de midas diversas. L'abance d'os ríos de caracter meandrico y anastomotico, con as diferents auguastuertas y canals de comunicación, deixa una serie de crestas i depresions pantanosas que determinen a formación de diferents tipos de vechetación, como por eixemplo ambients de tierra tova, ambients inundables u ambients de transición entre istos dos. Cada cresta representa o resultato d'a migración d'o curso mientres a formación d'una nueva placha.
As islas fluvials, en trobar-se amugatas por un río y subchectas a la suya dinamica d'inundación, presentan una serie de condicions ambientals especificas en arias muit chicotas, producto d'as esferencias topograficas, lo que obliga a bellas especies animals y vegetals a adaptar-se a las condicions que comporta iste dinamismo. Por eixemplo, as selvas inundatas temporalment tienen caracteristicas muit heterochenias en arias chicota; istas selvas no son estables, ya que son subchectos a cambios causatos por o creiximiento y l'abance d'a glera d'o río.
Sergeant Rutledge
Sergeant Rutledge (títol orichinal en anglés, en aragonés Sarchento Rutledge, enguerada en Aragón con o títol en castellano de El sargento negro, en aragonés O sarchento negro) ye una cinta de cine de werstern belico de chudicios de l'anyo 1960 dirichida por John Ford seguntes un guión orichinal de James Warner Bellah y Willis Goldbeck, con una dirección de fotografía de Bert Glennon, una Banda Sonora Orichinal de Howard Jackson y una producción fotografica a'l cudiau de Willis Goldbeck y Patrick Ford ta la productora cinematografica John Ford Productions, y con un elenco formau, en os suyos papels principals, por os actors Jeffrey Hunter, Constance Towers, Billie Burke, Woody Strode, Juano Hernandez y Willis Bouchey.
Sergeant Rutledge s'ambienta en l'anyo 1881 en l'estau d'Arizona, encara que se filmó en l'estau de Utah, y explica la historia d'un sarchento Braxton Rutledge d'o 9eno Rechimiento de Caballería d'os Estaus Unius, un rechimiento de Caballería de l'exercito estausunidense formau por soldaus afroamericanos, qui se troba acusau d'a violación y asasinato d'a filla d'o suyo comandant en chefe y de l'asasinato d'iste zaguero cuan lo trobó en a cambra con o cadavre dimpués d'a violación y asasinato, encara que dica l'inte yera considerau un "soldau eixemplar". O tenient Tom Cantrell, qui ha mandau o grupo de soldaus d'o rechimiento que l'ah perseguiu y capturau, ye l'encargau d'a suya defensa en o chudicio militar subsiguient. La cinta tenió a-saber-la de notoriedat dende un primer en estar una d'as primeras cintas estausunidenses en amostrar o racismo en o país y en tener como protagonosta a un actor afroamericano.
Sant Pere dels Forcats
Sant Pere dels Forcats (en francés Saint-Pierre-dels-Forcats) ye una comuna catalana situata en o departamento francés de Pireneus Orientals, o districto de Prada, o cantón d'els Pireneus Catalans y a rechión d'Occitania.
A suya población ye de 233 habitants, en una superficie de 12,81 km².
Museu maritimo, fluvial y portuario de Roan
O Museu maritimo, fluvial y portuario de Roan (en francés; Musée maritime, fluvial et portuaire de Rouen) ye o museu sobre a historia d'o puerto de Roan.
Conchuncions condicionals en aragonés
A conchunción si se puet pronunciar se, como se desvién en belsetán. Eixemplos d'uso:
Ye muito freqüent a forma si no por:
A conchunción como:
A conchunción quan:
A vegadas en uns pocos contextos se puet omitir a conchunción condicional si.
Tamién bi ha locucions conchuntivas como con tal que u con tal:
The Wedding Planner
The Wedding Planner (títol orichinal en anglés, en aragonés A planificadora de bodas; enguerada en Aragón con o títol en castellano de Planes de boda, en aragonés Plans de voda) ye una cinta de comedia romantica estausunidense de l'anyo 2001 dirichida por Adam Shankman seguntes un guión orichinal de Michael Ellis y Pamela Falk, con una Banda Sonora Orichinal de Mervyn Warren, una dirección de fotografía de Julio Macat, una producción cinematografica de Peter Abrams, Deborah Del Prete, Jennifer Gibgot, Robert L. Levy y Gigi Pritzker ta las productoras Columbia Pictures, Intermedia Films, Tapestry Films, Dee Gee Entertainment y Prufrock Pictures y que conta con un elenco d'actors en os suyos papels principals formau por Jennifer Lopez, Matthew McConaughey, Bridgette Wilson-Sampras, Justin Chambers, Judy Greer, Alex Rocco y Joanna Gleason.
A cinta conta la historia de Mary Fiore, una mesacha adedicada profesionalment a la planificación de vodas bel día conoix a Steeve, un choven muit agradable de quien bien luego s'enamora y l'atracción parixe estar mutua; tanimientres lo suyo pai insiste en que se case con Massimo y Mary veye que ye fundament enamorada de Steeve, pero se troba que iste ye lo novio en la voda que ella mesma ye organizando. La cinta, rodada en Los Angeles, San Francisco (incluyindo-ie lo Golden Gate Park, a on se filmoron a mayoría d'as escenas) y atros lugars de California, s'ambienta en l'anyo d'a cinta (2001) en San Francisco.
Seu de Notre-Dame de París
A Seu de Notre-Dame (en francés Seu d'a nuestra Sinyora) ye una seu y basilica de culto catolico, siede de l'archidiocesi de París, a capital de Francia. Adedicada a María, mai de Chesucristo, se sitúa en a chicota isla de la Cité, rodiada por as auguas d'o río Sena. Ye un d'os molimentos mas populars d'a capital francesa.
Se tracta un d'os edificios mas importants y antigos de cuantos se construyoron en estilo gotico. L'uso innovador d'a boveda de crucería y de l'arbotant, os granizos y colorius rosetons y o naturalismo y l'abundancia de decoración escultorica lo diferencian de l'arquitectura romanica.
A suya edificación prencipió en l'anyo 1163 y, arredol de 1260, ya yera completada en a suya mayor parte, encara que se remató en l'anyo 1345 y se modificó de traza freqüent a lo largo d'os sieglos siguients. Entre o decenio de 1790, dimpués d'a Revolución francesa, Notre-Dame sufrió a profanación de parte d'a suya imachinería relichiosa, que quedó danyada u destruyida. A publicación de A Nuestra Sinyora de París por Victor Hugo, manimenos, reavivó l'intrés popular por ella. Eugène Viollet-le-Duc encabezó un prochecto de restauración que prencipió en 1845 y se prolongó entre un quarto de sieglo. Asinasmesmo, en 1963 se procedió a limpiar de follín a frontera y se recuperó a suya color orichinal. Entre 1991 y 2000 se levó a cabo una nueva campanya de limpieza y restauración.
O 15 d'abril de 2019, l'edificio sufrió danyos significativos a causa d'un incendio; o teito s'espaldó por completo, l'agulla prencipal cayió y os rosetons quedoron danyaus.
Caragüeyes
Caragüeyes ye un mont de 729 metros d'altaria, situau en o municipio de Borcha, en a provincia de Zaragoza.
En o suyo cobalto bi ha un vértiz cheodesico.
Llera (Badajoz)
Toponimia
O toponimo Llera se remonta a lo latín GLAREA ("glera" en aragonés) y presenta fonetica astur-leyonesa. En a toponimia asturiana abundan os toponimos formaus con esta palabra.
Oriolus oriolus
A cagadaga (Oriolus oriolus (Linnaeus, 1758) ) ye una especie d'au d'a orden d'os Passeriformes y familia Oriolidae que d'uns 25 cm, propia d'as rechions atemperadas de l'hemisferio norte que hiberna en os tropicos, pa dimpués emigrar enta Europa y Orient Meyo pa pasar lo verano.
Ye una au intelichent y escorrediza, de vuelos rapidos y curtos entre as ramas encara que alcanza vuelos muit altos en as suyas migracions. O suyo plomache dorau fa muit facil trafucar-la con a relumbror solar. Construye os suyos niedos con gran velocidat, nidifica en selvas con preferencia per os cursos d'augua. Son monogamas, territorials y migratorias. Meten habitualment dos u tres uegos, pero pueden arribar dica seis.
Portolés
Portolés ye un mont de 1.086 metros d'altaria que se troba situau en a provincia de Zaragoza, en a muga entre os municipios d'Uncastiello y Isuerre, en a comarca de Cinco Villas.
Toponimia
Antimás d'o toponimo Portolés, por un corral situau en a suya versant sud, tamién se rechistran os oronimos de La Selva y Pacorrey ta denominar a iste mont.
Pozuelo de Tábara
Pozuelo de Tábara ye un municipio d'a provincia de Zamora, en a comunidat autonoma de Castiella y Leyón. A suya población ye de 166 habitants, en una superficie de 25,69 km² y una densidat de población de 6,46 hab/km².
Marcia Cross
Marcia Cross (nombre artistico de Marcia Anne Cross), naixita de Marlborough (Massachusetts) o 25 de marzo de 1962, ye una actriz estausunidense, conoixita por as suyas interpretacions de Bree Van de Kamp en a serie de televisión Desperate Housewives y de Dr. Kimberly Shaw en a serie Melrose Place.
Mar de Banda
A mar de Banda ye una mar de l'Oceano Pacifico, en Asia sudoccidental, compartita por os países d'Indonesia y Timor Oriental, y situata entre os archipielagos de Sulawesi (u as Celebes), as Molucas y as islas d'a Sonda. Recibe o suyo nombre por as islas Banda, un grupo d'islas volcanicas d'Indonesia.
Abarca una superficie de unos 695.000 km², con 1.000 km d'este à ueste y de unos 500 km de sud a norte. Cheograficament, fa parte de l'Oceano Pacifico, encara que ye separato d'ixe oceano por bels centenars d'islas y por os mars de Halmehera y Seram. A mar de Banda comunica con o mar d'as Molucas, o mar d'a Sonda y o mar de Timor.
A suya fondura maxima ye de 7.440 m, a man d'as islas Kai.
En ixa rechión bi ha a sobén tierratremos, por a confluencia de tres placas tectonicas, a placa tectonica d'Eurasia, a placa tectonica d'o Pacifico y a placa tectonica d'Australia. Asinas, un tierratremo o 1 de febrero de 1938 tenió una magnitut de 8,5 en a escala Richter.
Trnava
Trnava (en alemán Tyrnau, en hongaro Nagyszombat, en latín Tyrnavia) ye una ciudat d'Eslovaquia. Se troba en a zona occidental d'o país, a 50 km a o nord-este de Bratislava y ye a capital d'a rechión homonima. Ye conoixida como a Roma eslovaca.
Historia
Orichinalment a ciudat y toda a rechión perteneixeban a o Reino d'Hongría dende a suya fundación en l'anyo 1000 dica que dimpués d'a Primera Guerra Mundial (1919) pasó a fer parti d'o nuevo estau de Checoslovaquia.
O 6 de mayo de 1653 l'arcebispe hongaro Pere Pázmány establió una universidat en ista ciudat, que se convirtió en a primera en a epoca moderna en o Reino d'Hongría, y o centro cultural mas important d'o país. Con a universidat tamién se i creyó una imprenta y una biblioteca. Posteriorment a universidat fue tresladada enta Budapest en 1777, estando a suya succesora a Universidat Eötvös Loránd.
Actualment Trnava ye conoixida por a suya industria de transformaus metalicos y alimentaria, mas que mas zucre y chicolate. Trnava tien una central nucleyar y d'una planta de fabricación d'autos d'o grupo PSA, con modelos como o Peugeot 207 u o Citroën C3 Picasso.
Entre os suyos monumentos destacan a seu gotica de Sant Nicolau, d'o sieglo XIV, o museu y a ilesia barroca de Sant Chuan Baptista (XVII-XVIII).
O Chuego
O Chuego (The Game en anglés) ye un chuego mental a on l'obchectivo ye d'evitar de pensar en O Chuego mesmo. Pensar-ie anuncia una redota que, seguntes as reglas d' O Chuego, cal anunciar a los atros chugadors cada vegada que s'escayece. Ye imposible de ganar en a mayoría d'as versions d' O Chuego; os chugadors només pueden que intentar de no perder en o mayor tiempo posible. O Chuego ha estato clasificato como absurdo y exasperant pero tamién como provocador y agradable de chugar. Dende 2010, millons de personas bi chugan arredol d'o mundo, anque en teoría, tot o mundo en ye chugando.
Reglas
Bi ha tres reglas prencipals d' O Chuego:
Os reglas chenerals no estableixen un punto en o qualo O Chuego remate. Sindembargo, bi ha diferents variants en as que O Chuego remata quan o primer ministro d'o Reino Uniu anuncie en a televisión que "O Chuego ha rematato" u quan a reina d'o Reino Uniu te diga que has ganato. En anunciar una perduga, muitas variants deixan un periodo de gracia (d'entre 3 segundos y 30 minutos) ta ixuplidar-se-ne en o qual no se puet perder atra vegada.
Estratechias
Bells chugadors han desenvolupato estratechias ta fer perder a atra chent, per eixemplo amagando as parolas O Chuego en una conversa, asociando-lo a frases u obchectos comuns u escribindo frases como O Chuego u "hetz perdiu" en una nota, con graffitti en puestos publicos u en billetz.
Psicolochía
O Chuego ye un eixemplo d'o "proceso ironico", en o que os intentos per evitar bells pensamientos fan ixos pensamientos encara mas persistents.
Orichen
Os oríchens d'O Chuego son inciertos. Bi ha una teoría que diz que una vegada dos hombres perdioron o zaguer tren enta o suyo destín y tenioron que fer nueit en l'andador. Intentoron de no pensar en a suya situación y qui d'os dos lo fese primero, perdeba. Bi ha una atra que diz que fue inventato en Londres en 1996 ta fer a tana a la chent. A referencia mas antiga en Internet ye de 2002.
Pozuelo de Vidriales
Pozuelo de Vidriales ye una localidat d'o municipio de Santibáñez de Vidriales en a provincia de Zamora, en a comunidat autonoma de Castiella y Leyón. A suya población ye de 95 habitants.
Elon Musk
Elon Reeve Musk, naixiu de Pretoria, Sudafrica o 28 de chunio de 1971 ye un interpresario que poseye las nacionalidatz sudafricana, canadiense y estadounidense. Ye lo fundador d'a interpresa SpaceX y confundador d'as interpresas Tesla, Neuralink y PayPal. Con un patrimonio neto de 19,4 billons de dólars se troba entre las quaranta personas mas ricas d'o mundo.
Patarra
Patarra ye un mont de 731 metros d'altaria, situau en o municipio de Borcha, en a provincia de Zaragoza.
En o suyo cobalto bi ha un vértiz cheodesico.
Aigatinta
Aigatinta (Aigatinta en occitán, Ayguetinte en francés y oficialment) ye una comuna occitana en o departamento francés de Gers, rechión d'Occitania, districto d'Aush y cantón de Baish Armanhac.
A suya población ye de 175 habitants (2006) en una superficie de 6,31 km², con una densidat de población de 27,73 hab/km².
Mata de Leandro
A Mata de Leandro u cerro Gallocanta ye un cerro de 1.047 metros d'altaria que se troba situau en a provincia de Zaragoza, en a muga entre os municipios d'os Pintanos y Lobera d'Onsella, en a comarca de Cinco Villas.
Santa Coloma de Tuïr
Santa Coloma de Tuïr (en francés Sainte-Colombe-de-la-Commanderie) ye una comuna catalana situata en o departamento francés de Pireneus Orientals, o districto de Perpinyán, o cantón d'els Aspres y a rechión d'Occitania.
A suya población ye de 117 habitants, en una superficie de 4,74 km².
Jynx torquilla
O retuerto (Jynx torquilla (Linnaeus, 1758) ) ye una especie d'au d'a orden d'os Piciformes y familia Picidae que se reproduz en rechions atemperadas d'Europa y Asia. A mayoría d'as poblacions son migratorias, pasan l'hibierno en Africa tropical y en o sud d'Asia dende Irán dica lo subcontinent indio, pero qualques residen en o nordueste d'Africa.
Creix dica uns 17 cm de longaria. Pesa de 26 a 50 g.
A suya dieta consiste sobretot en fornigas, manimenos tamién minchan escarabachos (y las suyas tenyas), palometas, arainas y cochinetas..
Nai
Nai (Nai en occitán, Nay en francés y oficialment) ye una comuna occitana en o departamento francés de Pireneus Atlanticos, districto de Pau, cantóns d'Ouzoum, Gave y Riberas d'o Neez (en ye a capital) y rechión de Nueva Aquitania. A comuna yera parte de l'antiga provincia d'o Biarn.
A suya población ye de 3.204 habitants (1999) en una superficie de 5,27 km², con una densidat de población de 607,97 hab/km².
Demografía
2006: población provisional seguntes o INSEE.
Lares
Lares ye un mont de 1.047 metros d'altaria situau en o municipio de Bordalba, en a provincia de Zaragoza.
Bi ha un vértiz cheodesico en a suya cima.
Idauze-Mendi
Idauze-Mendi (Idauze-Mendi en basco, Idaux-Mendy en francés y oficialment) ye una comuna d'Iparralde en o departamento francés de Pireneus Atlanticos, districto d'Aulorón, cantón de Montanya Basca y rechión de Nueva Aquitania. A comuna yera parte de l'antiga provincia de Sola, en a comarca d'Arbaila.
A suya población ye de 262 habitants (1999) en una superficie de 9,67 km², con una densidat de población de 27,09 hab/km².
En Mendi se celebra o o Festival Euskal Herria Zuzenean.
Claude Monet
Claude-Oscar Monet conoixiu artisticament como Claude Monet u simplament Monet, naixiu de París (Isla de Francia) o 14 de noviembre de 1840 y muerto en Giverny (Eure, Normandía) o 5 d'aviento de 1926 estió un pintor francés, con un estilo que destaca d'entre os d'os pintors impresionistas franceses. Lo nombre d'impresionismo sembla que deriva d'o titol d'a suya obra Impression, soleil levant de 1872.
Ilesia de Sant Nicolau de Bari de Zaragoza
A ilesia de Sant Nicolau de Bari se troba en a plaza d'o mesmo nombre en o barrio d'a Madalena en a ciudat de Zaragoza.
A chicota ilesia de Sant Nicolau de Bari perteneixe a un convento que tien os suyos orichens en o sieglo XIII. O aspecto actual proviene d'a reforma que o mayestro d'obras Juan Berdiel realizó en 1691, modernizando l'edificio a o estilo barroco zaragozano. En 1902 deixó d'estar ilesia parroquial ta convertir-se en a ilesia monacal d'as Comendadoras Canonesas d'o Santo Sepulcre. left|thumb|150px|Interior d'a ilesia A portalada ye tipicament barroca, con arco de meyo punto, pilastras a os cantos y hornacina con a imachen de Sant Nicolau de Bari sobre a puerta.
L'arquitectura interior no tien mayor intrés. Formata por una unica nau rodiata de capiellas. A destacar o retablo de Santa Tresa d'o sieglo XVIII, que ye pintato sobre a paret, y l'altar d'a Virchen d'o Rosario, que contiene cuatre tablas goticas.
Lista de bispes y arcebispes de Toledo
Ista ye una lista de bispes y arcebispes de l'Archidiocesi de Toledo, que tién a suya seu arcebispal en a Seu de Santa María de Toledo, que se troba en a ciudat castellanomanchega de Toledo:
Mendavia
Mendiavia (en basco Mendabia) ye un municipio de Navarra situau chunto a lo río Ebro, a 81 km de Pamplona y a 9 km de Logronyo. A suya población ye de 3.758 habitants(2005), en una superficie de 78 km² y una densidat de población de 48,18 hab/km².
Mammuthus trogontherii
Mamuthus trogontherii (Pohlig, 1888) estió una especie d'a familia Elephantidae que deriva d'a evolución d'o Mammuthus meridionalis en as estepas de Siberia y Asia Central y que por adaptación a la tundra orichinó a lo mamut lanuto Mammuthus primigenius. Os chacimientos a on se troba se concentran muito en Alemanya, Francia y Gran Bretanya, a on vivió dende fa os 850.000 anyos BP dica fa 300.000 anyos BP, (ye dicir, dica a glaciación de Riss).
En la zona pirenenca amaneix en Nestier, en Arruntz y talment en Capellades y en materials aluvials d'a Garona en Palamenic u en o Saurat.
Prado
Prado ye un municipio d'a provincia de Zamora, en a comunidat autonoma de Castiella y Leyón. A suya población ye de 83 habitants, en una superficie de 10,95 km² y una densidat de población de 7,58 hab/km².
Torralba de los Fraires
Torralba de los Fraires (Torralba de los Frailes en castellano) ye un municipio de la provincia de Zaragoza, situau en la comarca de lo Campo de Daroca. La suya población ye de habitants, en una superficie de 59,40 km² y una densidat de población de 0 hab/km².
Toponimia
Bel autor la identifica con Capreras, uno de los lugars que en 1144 Remon Berenguer IV donó a la Orden de los fraires de lo Santo Sepulcre de Calatayú. Atros autors creyen que lo lugar yera propiedat de Pedro Munyoz, dica que lo donó a los fraires en antes de 1225. En 1225 lo lugar se clamaba Torralba de Pedro Munyoz, encara que ya perteneixca a la orden; lo nombre se mantién encara en 1303. Seguntes Antonio Ubieto Arteta ye Torralba de los Frailes, dende 1495; sin dembargo este autor no suele comunicar las variants foneticas de los nombres antigos, y de feito en lo fogache de 1495, d'a on él saca la calendada de cambio, i veyemos Torralba de los Frayres.
En las actas de las Corz d'Alcanyiz de 1436 s'escribe Torralba de los Frayres del Sepulchre':
Microtoponimos
En lo termin municipal de Torralba de los Fraires bi ha toponimos como Aladrero, Alto Torrubia, balsa d'el Cabezo, balsa de la Solana, balsete d'el Ramblar, barranco de las Covatillas, barranco d'el Caidero, barranco d'el Manceboso, barranco del Montecillo, barranco d'el Pitarral, Barranco d'el Reconquillo, Barranco Rubio, Barutan, Borrocales, Boyalbo, Brocales, Butrera, Cabeza del Molinillo, Cabeza Quemada, El Cabezo, Cabezo de los Ladrones, Cabezuelos, Caderro, Calera, Calzada Blanca, camino d'el Canyo, camino del Portillejo, Canyada Meregil, Cañadaro, Canalizo, Canguillón, Canyo del Juncar, Caracol, Carrascosa, cerrada vuitrera, cerrada Cabeza, cerrada de la Cantera, cerrada de la Pinilla, cerrada de las Cabachuelas, cerrada de Zafranales, cerrada de Morabito, cerrada Morrón, cerradas de Cabeza Rubia, Cerradas del Villar, Cerradas de Per Avanto, cerro de la Talaya, cerro d'el Caidero, cerro d'el Tosquillo, cerro Royalbo, cocorra, comillas, Corraliza, Cortaler, Cuadrejón, Cuerno, Cueva Labrada, Cueva Mañas, El Barragán, El Caidero, El Cangilón, El Canyo, El Chotero, El Guijar, El Navajillo, El Picón de la Arena, El Pilaral, El Pitarral, El Puntido, El Ramblar, El Rebollar, El Reventón, El Royalbo, El Solanseo, El Umbriazo, El Valurtau, El Villar, Fenistosos, Frasno, Fuente Orosia, Garroveras, Genistosos, Hoces de Torralba, Ombrías, Hoya del Rebollar, Hoz de Las Castillas, La Vuitrera, La Caladilla, La Cantera, La Cormana, laguna del Montecillo, La Laguna, La Nava, La Pinilla, Las cabachuelas, Las Covachuelas, Las Covahuelas, La Serna, Las Hoces, La Zapata, Loma Boyaldo, Loma d'el Caidero, Loma Las Almas, Lomas Valdevilanos, Los Berrocales, Los Costaleros, Los Morrones, Maisancho, Majadilla, Meregil, Morrones Genistosos, Morrón Grande, Talaya, puntal de Cabeza Rubia, piedra d'el Vuitre, Navajillo La Minga, Navajillo La Nava, Navajo del Cerro, Osmas de Boyalbo, Palomar, Alto de la Muela, El Romeroso, Los Cerrillares, Morrón d'el Gaitero, Recuenco, Torrubio, Paralela La Talaya, Paridera de Loma Parda, Pedregala, Penyas Caídas, Pendientes de Las Ombrías, Penyiscal, Per Avanto, pico d'el Cuerno, piedra d'el Vuitre, Pieras, Pilón de la Arena, Pilón de la Zapata, Plana, Pocopán, Portillejos, Pozo de los Porqueros, Pozo de los Tormos, Pozo d'el Terrero, Pozuelo, punta Ladrones, puntal de Juan Jordana, Puntido, Quinyones, Quinyones de Villar, Quinyones Serna, Sabinazo, Salinilla, Saltillos, Santo Barragán, Santo Cristo, senda de Pandereta, solana d'el Cuerno, solana de la Cocinilla, Solanero, Tomillares, Torrubia, Travesadas, Travesados, Umbría Cantera, Umbría de la Talaya, Val de Esmolín, Val de Milanos/ Valdivilanos, val de Vinyas, Valdezate, Valuntao, Velutas y Villar Quinyones.
Historia
Torralba de los Fraires perteneixió a la Orden de lo Santo Sepulcre y no fizo par de la Comunidat de Daroca, a diferencia de los atros lugars de la redolada. En 1446 yera en la sobrecollida de Teruel, en 1488 y 1495 yera en la sobrecollida de Daroca. En 1646 yera en la Vereda de Daroca. En 1711-1833 yera en lo Correchimiento de Daroca. En 1834 teneba concello.
Teodorico lo Gran
Teodorico dito lo Gran, naixito de Dacia en 454 y muerto en Ravena o 30 d'agosto de 526, estió un rei ostrogodo creyador d'o Reino Ostrogodo d'Italia.
Fillo de Teodomir, fue educato en Constantinoble como rehén, on recibió conoixió a cultura grecolatina. Sucedió a lo suyo padre en l'anyo 474. L'emperador Zenón lo nombró Magister militum y patricio romano en l'anyo 488 y lo ninvió ta Italia, pa que la reconquerise pa os romanos. Dimpués d'eliminar a Odoacro, se proclamó rei y creyó o Reino Ostrogodo d'Italia. A diferencia d'atros reis barbaros Teodorico respectó as institucions romanas, y tamién respectó a relichión catolica. Teneba consellers romanos como Boecio y Casiodoro. Dixó que os romanos controlasen l'administración deixando en poder d'os ostrogodos l'exercito.
Protechió a los visigodos d'o Reino de Tolosa dimpués d'a derrota en a batalla de Vouillé (507), impedindo que os Burgundios ocupasen a Provenza y ninviando a l'exercito ostrogodo ta Septimania, on os visigodos resistiban l'abance franco.
Ye mencionato en a "Cronica de los Conquiridors":